**Igenevek –** *Feladatlap*

**1) Az igenevek mely fajtáihoz tartoznak a következő szavak?**

**A)**

olvasó (ember): olvasni:

olvasva: olvasandó (szöveg):

olvasott (könyv):

**B)**

puskázva: puskázó (diák):

elpuskázott (lehetőség): puskázni:

kipuskázandó (dolgozat):

**C)**

megírni: megírandó:

megírt (történet): megíró:

megírva:

**2) Keresd ki és csoportosítsd a szövegekben található összes igenevet!**

**A)**

A zöldellő fák közt sétáltam elmerengve, amikor hirtelen megpillantottam egy alvó embert.

Minden aláhúzott mondat megjegyzendő!

A földön talált pénztárcát át kell adnunk a közelben álló rendőrnek.

Kapva kapott az alkalmon, hogy végre megmutathassa eltitkolt tehetségét.

**B)**

Keresve sem találhattam volna szebb kalapot a használt ruhák között.

Az előttünk álló héten nem szabad megfeledkezned az elvégzendő munkákról.

Kérve kért engem, hogy ne álljak sokáig a tűző napon!

Embert próbáló feladat tartani magunkat kitűzött céljainkhoz.

**C)**

A mellékelt novellák rövidségük ellenére is teljes értékű írások. Előnyük, hogy az ember időt spórol velük; mert nem igényelnek hosszú hetekre-hónapokra terjedő figyelmet. Amíg a lágy tojás megfő, amíg a hívott szám (ha foglaltat jelez) jelentkezik, olvassunk el egy Egyperces Novellát.

Rossz közérzet, zaklatott idegállapot nem akadály. Olvashatjuk őket ülve és állva, szélben és esőben vagy túlzsúfolt autóbuszon közlekedve. A legtöbbje járkálás közben is élvezhető!

Fontos, hogy a címekre ügyeljünk. A szerző rövidségre törekedett, nem adhatott hát semmitmondó föliratokat. Mielőtt villamosra szállnánk, megnézzük, milyen jelzésű a kocsi. E novelláknak éppily fontos tartozékuk a címe.

Ez persze nem azt jelenti, hogy elég csupán a föliratokat olvasgatni. Előbb a cím, aztán a szöveg: ez az egyetlen helyes használati mód.

Figyelem! Aki valamit nem ért, olvassa el újra a kérdéses írást. Ha így sem érti, akkor a novellában a hiba.

Nincsenek buta emberek, csak rossz Egypercesek!

*(Örkény István Használati utasítás)*

Főnévi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melléknévi

folyamatos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

befejezett:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

beálló: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Határozói: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_